שארלבי דין

שארלבי דין קריק (באנגלית: Charlbi Dean Kriek; 5 בפברואר 1990 – 29 באוגוסט 2022) הייתה שחקנית ודוגמנית דרום אפריקאית. ידועה בשל השתתפותה בסרט "ספּאד", בסדרת הדרמה "ברק שחור" ובסרט זוכה הפרסים "משולש העצבות".

== ביוגרפיה ==
דין-קריק נולדה בשנת 1990 בקייפטאון, דרום אפריקה לג'ואנה מילר ויוהאן קריק.

בשנת 2008 דין ושותפה לדוגמנות אשטון שנהג שרדו תאונת דרכים קשה. פציעותיה כללו צלעות שבורות, מפרק כף יד שבור וריאה שקרסה. היא אושפזה בבית החולים ועברה מספר ניתוחים מצילי חיים.

== קריירה ==
=== דוגמנות ===
דין-קריק החלה לדגמן בגיל 6 בפרסומות וקטלוגים. בגיל 12 חתמה בסוכנות אלפא מודלס, היא עזבה את בית הספר והועברה לחינוך ביתי בגיל 14. היא נהגה לנסוע ברחבי העולם בין קייפטאון, שם התגוררה עם משפחתה בטוקיו, ניו יורק ולונדון שם פיתחה את קריירת הדוגמנות שלה. היא הופיעה על שערים של ווג, GQ וקוסמופוליטן, ועבדה עבור ענקיות אופנה כמו גוצ'י, יונייטד קולורס אוף בנטון וראלף לורן.

בעקבות תאונת הדרכים שעברה בשנת 2008 היא לקחה הפסקה מקריירת הדוגמנות.

=== בקולנוע ===
בשנת 2010 פתחה בקריירה המשחק שלה בקולנוע ובטלוויזיה. היא הופיעה בדמותה של אמנדה בסרט הקומדיה הדרום אפריקאי ספּאד (תפוח אדמה) ובסרט ההמשך, ספּאד 2. בשנת 2017 כיכבה בסרט האימה האמריקאי Don't Sleep. בשנת 2018 כיכבה בסרט האמריקאי "ראיון עם אלוהים". באותה שנה שיחקה בתפקיד סייונייד בשתי עונות של הסדרה "ברק שחור" המבוססת על סרט באותו שם, ששודרה ברשת The CW. 

בשנת 2022 יצא בכיכובה הסרט השוודי "משולש העצבות" של הבמאי רובן אוסטלונד. הסרט הוקרן בפסטיבל קאן וזכה בפרס דקל הזהב. בנוסף היה הסרט מועמד לשלושה פרסי אוסקר בטקס פרסי האוסקר ה-95. הופעתה בסרט גררה שבחים, ונאמר כי היה זה אמור להיות התפקיד שהיה מהווה את פריצת הדרך עבורה.<ref></ref><ref></ref> 

== חיים אישיים ==
דין הייתה מאורסת לדוגמן הדרום אפריקאי לוק וולקר איתו הייתה במערכת יחסים זוגית מאז 2018. 

== מותה ==
ב-29 באוגוסט 2022, דין אושפזה בבית חולים בעיר ניו יורק לאחר שחשה ברע.<ref name="Dillon2"></ref> בעוד שהתסמינים הראשוניים שלה היו קלים, מצבה הידרדר במהירות והיא מתה מספר שעות לאחר מכן; היא הייתה בת 32.<ref name="Deadline-12351032292"></ref><ref name="Dillon2" /><ref name="guardian2"></ref> תוצאות הנתיחה שלאחר המוות שפורסמו ב-21 בדצמבר 2022 אישרו שהשחקנית מתה מאלח דם חיידקי, שנגרם על ידי חיידק טורף בשם קפנוציטופגה.<ref name="Dillon2" /> הטחול שלה הוסר לאחר תאונת הדרכים ב-2008, מה שהגדיל את הסיכון שלה ללקות בזיהומים חמורים.<ref name="Dillon2" /> <ref></ref> מותה של דין התרחש זמן קצר לפני הפרסום הבינלאומי של הסרט משולש העצבות.<ref name="guardian2" /> פיטר בראדשו מהגרדיאן כתב שהיא "הייתה כוכבת אמיתית בהתהוות. האובדן שלה הוא עצום... [היה לה] סגנון מיוחד והיא הייתה הבטחה עצומה." <ref></ref>

== פילמוגרפיה ==
=== בקולנוע ===
{| class="wikitable"
!שנה
!סרט
!תפקיד
!הערות
|-
|2010
|ספאד
|אמנדה
|
|-
|2012
|שדות אשליה
|נדיה
|סרט קצר
|-
| rowspan="2" |2013
|מרוץ מוות 3: תופת
|קלימיטי ג'יי
|
|-
|ספאד 2: הטירוף ממשיך
|אמנדה
|
|-
|2016
|דם במים
|פיבי
|
|-
|2017
|אל תישן
|שון אדמון
|
|-
| rowspan="2" |2018
|ריאיון עם אלוהים
|גרייס
|
|-
|אשנב
|ג'ניפר / קאסידי קובריק
|
|-
|2022
|משולש העצבות
|יאיא
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2017
|אלמנטרי
|אישה יפה
|פרק: "High Heat"
|-
|2018
|ברק שחור
|סייונייד
|תפקיד משנה, 9 פרקים
|}

== קישורים חיצוניים ==

*

== הערות שוליים ==

קטגוריה:נשים דרום אפריקאיות
קטגוריה:שחקניות קולנוע וטלוויזיה דרום אפריקאיות
קטגוריה:ילידות 1990
קטגוריה:נפטרות ב-2022